Diari Oficial de la Generalitat Valenciana


Sumari del DOGV 6213, del 24-02-2010 (2010/1979)

Inici del pla de participació pública del Pla Especial de Protecció del Nucli Històric del Municipi de Benaguasil.
------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1979


Data del document
:   15-02-2010

Organisme emissor
:   Ajuntament de Benaguasil

Tipus de document
:   Edicte

Descriptors 

:   * Benaguasil

Inici del pla de participació pública del Pla Especial de Protecció del Nucli Històric del Municipi de Benaguasil. [2010/1979]  
En data 29 de gener de 2010, mitjançant un acord plenari, s'ha ordenat la publicació, la difusió i el desplegament del pla de participació pública (PPP) que precedeix i acompanya l'estudi d'integració paisatgística (EIP) del Pla Especial de Protecció (PEP) del Nucli Històric de Benaguasil.  
La legislació en matèria d'urbanisme, ordenació del territori i paisatge i, en particular, el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, determinen la necessitat d'incorporar processos específics de participació de la ciutadania en la presa de decisions en matèria de paisatge.  
Per aqueix motiu, i dins dels documents que conformen l'estudi esmentat en fase d'elaboració, es desplega el procediment anomenat pla de participació pública (PPP) que defineix l'estratègia de participació pública que ha d'acompanyar tot instrument de paisatge, i la desenvolupa detalladament per a cada una de les fases del procés d'elaboració.  
Programació de les activitats de participació  
Sessió informativa: divendres, 5 de març de 2010; 19.00 hores; saló d'actes de l'Ajuntament.  
Enquesta: durant 30 dies des de la seua publicació en el Butlletí Oficial de la Província de València.  
Taller de documentació i fotografia històrica: 30 dies des de la seua publicació en el Butlletí Oficial de la Província de València.  
La sessió informativa pública amb el públic interessat consisteix, bàsicament, en la realització de xarrades i taules redones (amb o sense tercer mediador), o altres de naturalesa semblant, en les quals s'informe sobre l'objecte i el contingut de l'instrument de paisatge, amb la finalitat d'iniciar un «procés d'educació i conscienciació de la població amb relació als valors paisatgístics» i, al seu torn, que permeta «obtindre informació valuosa sobre el paisatge aportada pels ciutadans que d'una altra forma podria no tindre's en compte».  
Les enquestes dirigides al públic interessat a manifestar la seua opinió, es concreten en la contestació a un qüestionari/formulari, entre les finalitats del qual està conéixer les preferències visuals del paisatge.  
El taller de documentació i fotografia històrica consisteix en la recopilació de documents i estudis, gràfics i/o literaris (inclosa la crònica local i la tradició oral), que permeten identificar elements significatius i establir criteris fonamentats de l'evolució del paisatge al llarg del temps.  
Atés que el pla de participació pública (PPP) indicat li identifica com a públic interessat, se li invita a participar en les activitats esmentades de manera que puga expressar la seua valoració i el seu punt de vista sobre la documentació relativa a l'estudi d'integració paisatgística (EIP).  
Així mateix, s'informa sobre la incorporació a la pàgina web de l'Ajuntament, , de tota la documentació relacionada amb el procés de participació pública.  
Benaguasil, 15 de febrer del 2010.- L'alcalde president: José Joaquín Segarra Castillo.